section_heading: HZSU
paragraph_text: Članom HZSU mogu biti/postati umjetnici čiji zahtjev za članstvom rješava Stručno povjerenstvo HZSU temeljem Pravilnika o postupku i uvjetima za priznavanje prava samostalnih umjetnika na uplatu doprinosa za mirovinsko i invalidsko te zdravstveno osiguranje iz sredstava proračuna Republike Hrvatske. Stručno povjerenstvo HZSU razmatra i vrednuje posljednjih pet godina umjetničkoga stvaralaštva i javnoga djelovanja podnositelja zahtjeva. Odluku članova Stručnoga povjerenstva naknadno treba potvrditi i ministar kulture RH.